મહર્ષિ અત્રિ પિતાની આજ્ઞાનુસાર સંસારમાં માનવ સૃષ્ટિના વિસ્તાર માટે કઠોર તપ કરીને ભગવાન વિષ્ણુ પાસે સહાયતા મેળવવા મથતા હતા. એવામાં તેમને બ્રહ્મા વિષ્ણુ-મહેશે દર્શન દઈને વરદાન માંગવા કહ્યું, અત્રિએ મૂંઝવણ જણાવી, મે આરાધના એકની કરી અને આપ ત્રણ કેમ આવ્યા? હું શું માંગું? કોની પાસે માંગુ? ત્રિદેવ બોલ્યાઃ “અમે ત્રણે એક જ છીએ. આપ ઈચ્છિત વર માંગો.” અત્રિએ અતિપવિત્ર અદ્વિતીય પુત્ર રત્નની યાચના કરી. ત્રણે દેવોએ તેમને ત્યાં પુત્ર રૂપે પ્રગટ થવાનું વરદાન આપ્યું.